ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1985 για παροχή άδειας στη Γαλλική Δημοκρατία να περιορίσει την εμπορία σπόρων ορισμένων ποικιλιών καλλιεργουμένων φυτικών ειδών - (Το κείμενο στη γαλλική γλώσσα είναι το μόνο αυθεντικό) - (85/623/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 80/1141/ΕΟΚ του Συμβουλίου (2), και ιδίως το άρθρο 15 παράγραφος 2,

(1) ΕΕ αριθ. L 225 της 12.10.1970, σ. 1.

(2) ΕΕ αριθ. L 341 της 16.12.1980, σ. 27.

την αίτηση που κατατέθηκε από τη Γαλλική Δημοκρατία,

Εκτιμώντας:

ότι, σύμφωνα με τις διατάξεις του άρθρου 15 παράγραφος 1 της προαναφερθείσας οδηγίας, οι σπόροι ή το αναπαραγωγικό υλικό που ανήκουν στις ποικιλίες των καλλιεργουμένων φυτικών ειδών που έχουν γίνει επίσημα δεκτά κατά τη διάρκεια του έτους 1983, τουλάχιστον σε ένα από τα κράτη μέλη, και επιπλέον αντιστοιχούν στις προϋποθέσεις που προβλέπονται στην ίδια οδηγία, δεν υπόκεινται πλέον εντός της Κοινότητας, ως προς την ποικιλία και από τις 31 Δεκεμβρίου 1985, σε κανένα εμπορικό περιορισμό

ότι, εν πάσει περιπτώσει, το άρθρο 15 παράγραφος 2 της προαναφερθείσας οδηγίας προβλέπει ότι σε ένα κράτος μέλος μπορεί να δοθεί, κατόπιν αιτήσεώς του, η άδεια να απαγορεύει την εμπορία των σπόρων και του αναπαραγωγικού υλικού ορισμένων ποικιλιών

ότι η Γαλλική Δημοκρατία έχει υποβάλει παρόμοια αίτηση για ορισμένες ποικιλίες διαφορετικών ειδών

ότι η ποικιλία Rajah (Red Clover) δεν υπέστη στη Γαλλική Δημοκρατία τους επίσημους ελέγχους καλλιέργειας λόγω της γαλλικής αίτησης

ότι η Επιτροπή, με την απόφαση 86/60/ΕΟΚ (3), παρέτεινε για την ποικιλία Sara (Red Clover) την προθεσμία που προβλέπεται στο άρθρο 15 παράγραφος 1 της ανωτέρω οδηγίας για τη Γαλλική Δημοκρατία και μετά τις 31 Δεκεμβρίου 1984 μέχρι τις 31 Δεκεμβρίου 1985

(3) ΕΕ αριθ. L 23 της 26.1.1985, σ. 46.

ότι η Επιτροπή συμπλήρωσε εν τω μεταξύ την εξέταση της γαλλικής αιτήσεως όσον αφορά την ποικιλία αυτή ότι τα αποτελέσματα των εξετάσεων οδήγησαν τη Γαλλική Δημοκρατία στη διαπίστωση ότι η ποικιλία αυτή είχε καλλιεργητική αξία ή χρησιμοποίηση κατώτερη από άλλες συγκρίσιμες ποικιλίες που έχουν γίνει δεκτές στη Γαλλική Δημοκρατία

ότι, προφανώς, οι εν λόγω ποικιλίες λόγω του είδους τους (ρυθμός αναπτύξεως), δεν είναι προς το παρόν ικανές να καλλιεργηθούν στη Γαλλική Δημοκρατία (άρθρο 15 παράγραφος 3 στοιχείο γ) δεύτερη περίπτωση της προαναφερθείσας οδηγίας)

ότι είναι σκόπιμο από τώρα να ικανοποιηθεί απόλυτα το αίτημα της Γαλλικής Δημοκρατίας όσον αφορά τις ποικιλίες αυτές

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

ρθρο 1

Δίδεται η άδεια στη Γαλλική Δημοκρατία να απαγορεύσει, σε όλο το έδαφός της, τη θέση σε εμπορία των σπόρων των ακολούθων ποικιλιών που δημοσιεύονται στον κοινό κατάλογο των ποικιλιών των καλλιεργουμένων φυτικών ειδών του 1986:

Κτηνοτροφικά φυτά:

Trifolium pratense L.

- Rajah,

- Sara.

ρθρο 2

Η άδεια που προβλέπεται στο άρθρο 1 ανακαλείται μόλις διαπιστωθεί ότι δεν πληρούνται πλέον οι προϋποθέσεις χορήγησής της.

ρθρο 3

Η Γαλλική Δημοκρατία ανακοινώνει στην Επιτροπή την ημερομηνία και τις διατυπώσεις, σύμφωνα με τις οποίες κάνει χρήση της άδειας που προβλέπεται στο άρθρο 1. Η Επιτροπή πληροφορεί γι’ αυτό τα υπόλοιπα κράτη μέλη.

ρθρο 4

Η παρούσα απόφαση απευθύνεται στη Γαλλική Δημοκρατία.

Βρυξέλλες, 16 Δεκεμβρίου 1985.

Για την Επιτροπή

Frans ANDRIESSEN

Αντιπρόεδρος